સભા ખંડમાં નવી રેલિંગ મૂકવાની સાથે સફાઈ કામગીરી પણ હાથ ધરવામાં આવી છે. ખુરશીઓ, ટેબલ, માઈક વગેરેની ચકાસણી પણ કરવામાં આવી હતી. અન્ય સભ્યોની સરખામણીએ ડાયસ પરના હોદ્દેદારોની ખુરશી મોટી હોય છે. સોમવારે સફાઈ અભિયાનના પગલે મેયર, ડેપ્યુટી મેયર અને ચેરમેનની ખુરશીઓને બહાર કાઢીને સાફ કરવામાં આવી હતી. દીવાલના ટેકે તડકામાં સૂકવવા મૂકેલી આ ખુરશીઓ જોઈને ચોથા માળે હોદ્દદારોને મળવા આવતાં લોકોમાં કુતુહલ સર્જાયુ હતું. ખુરશીઓ જાણે કે નવા હોદ્દાદેરોની રાહ જોઈ રહી હોય તેવું દૃશ્ય સર્જાયુ હતું.